ઈન્ડીયન પોષ્ટ પેમેન્ટ બેન્કની સ્થાપના ભારતીય ટપાલ વિભાગ સંચાર મંત્રાલય દ્વારા ભારત સરકારની 100 ટકા ભાગીદારી સાથે કરવામાં આવી છે. ભારતીય ટપાલ વિભાગે પોરબંદર સહિત દેશભરમાં ઈન્ડીયા પોષ્ટ પેમેન્ટ બેન્કની 650 શાખાઓ અને 3250 એક્સેસ પોઈન્ટનો પ્રારંભ કર્યો છે. ત્યારે પોરબંદર શહેરમાં આવેલ હેડ પોષ્ટ ઓફિસ ખાતે પોષ્ટપેમેન્ટ બેન્કનો ઉદઘાટન સમારોહ યોજાયો હતો. પોરબંદર જિલ્લામાં 5 પોષ્ટઓફિસનો સમાવેશ કરાયો છે. હેડ પોષ્ટઓફિસ ખાતે પોષ્ટ પેમેન્ટ બેન્કનો પ્રારંભ થતા જ પ્રથમ દિવસે 129 ખાતાઓ ખોલવામાં આવ્યા હતા. ઈન્ડીયન પોષ્ટ પેમેન્ટ બેન્ક બેન્કીંગ અને નાણાંકીય સાક્ષરતાના ક્ષેત્રે નવી ક્રાંતિનું નેતૃત્વ કરે છે.